עדה (שפת תכנות)

עָדָה (באנגלית: Ada) היא שפת תכנות עילית, מובנת, אימפרטיבית, מונחת עצמים עם טיפוסיות סטטית. עדה הורחבה מפסקל ושפות אחרות. עדה תומכת בתכנות לפי חוזה, טיפוסיות חזקה מאוד, הקבלת תהליכונים, ותכנות אי דטרמיניסטי . עדה פותחה במקור על ידי מדען המחשב היהודי צרפתי   בעקבות מכרז של משרד ההגנה האמריקני על מנת להחליף מעל 450 שפות תכנות שהיו בשימוש צבאי בארצות הברית. החל מהתקן השני של עדה שהופיע ב־1995, המתכנן והמעצב המרכזי של עדה הוא מדען המחשב האמריקני .

עדה מצטיינת באמינותה ומפחיתה את הסבירות לשגיאות תוכנה בזמן ריצה באמצעות תחביר נוקשה ומפורש שמאפשר בדיקות קוד בזמן הידור ואכיפת סגנון תכנות החיוני לבטיחות גורלית. על מנת להתמודד עם שגיאות בזמן ריצה, עדה מציעה טיפול מתקדם בחריגות ותכנות לפי חוזה שיבטיח את יכולת התכנה להתמודד עם מצבים בלתי צפויים ולמנוע קריסת מערכת שהמחיר שלה עלול לעלות בחיי אדם או בנזקים כלכליים אדירים.

היסטוריה
 העילה לפיתוח השפה 
בשנות השבעים משרד ההגנה האמריקני התמודד עם יותר מ־450 שפות תכנות בחומרה ותוכנה שהיו בשימוש צבאי בכל הזרועות של ארצות הברית. חלקן היו מיושנות, קשות לתחזוקה או תלויות בחומרה. אף אחת מאותן שפות מיושנות לא נתנה מענה לתכנות מודולרי בטוח שיאפשר שימוש חוזר בקוד ופיצול צוותי הפיתוח מבלי לסרבל את תהליך התחזוקה ואמינות הקוד.

בשנת 1974 משרד ההגנה האמריקני הקצה קבוצת עבודה ייעודית למשימה כדי למצוא או לאפיין שפת תכנות שתחליף את כל השפות המיושנות בהתאם לדרישות שהציבו משרד ההגנה האמריקני ומשרד ההגנה הבריטי.

 המכרז (1975–1979) 
טקסט=|ממוזער|אוֹגוּסְטָה עָדָה קִינְג, רוזנת לאבְלֵייס. על שמה נקראת שפת התכנות עדה.
בשנת 1978 משרד ההגנה האמריקאי פרסם באופן סופי את הדרישות לעיצוב והתכנון של השפה באפיון שכונה .

ארבעה צוותים נענו למכרז, והצעותיהם כונו באופן אנונימי בארבע צבעים באנגלית: אדום, ירוק, כחול, וצהוב.ארבעת הצוותים שנענו למכרז והצעותיהם כונו: "Red" מחברת Intermetrics  בהובלת בֶּנְגָ'מִין בְּרוֹסְגוֹל. "Green" מחברת CII Honeywell Bull  בהובלת ז'אן אישביה. "Blue" מחברת SofTech  בהובלת ג'וֹן גוּדְאִינַף. ו־"Yellow" מחברתSRI International  בהובלת גֵ'יי סְפִּיצְזֵן. באפריל 1978 רק ההצעות ירוק ואדום עלו לשלב הבא. במאי 1979, ההצעה "ירוק" בהובלת ז'אן אישביה זכתה בתחרות וקיבלה את השם עדה (באנגלית Ada) על שם הרוזנת עדה לאבלייס שנחשבת למתכנתת הראשונה בהיסטוריה. העיצוב של אישביה הושפע משפת התכנות LIS  שאישביה וצוותו פיתחו במהלך שנות ה־70.

בשנת 1979 בחודש ביוני, ACM פרסמו לראשונה מדריך ההוראות עבור שפת התכנות עדה.

 השקה (1980–1982) 
בשנת 1980 בחודש יולי הופיעה ההצעה הראשונה לתקן רשמי עבור השפה. באותה שנה ב־10 בדצמבר (יום הולדתה של הרוזנת עדה), משרד ההגנה האמריקני תיקנן באופן רשמי את השפה בתקן MIL-STD-1815 המציין את שנת הלידה (1815) של הרוזנת עדה לאבלייס במספר התקן.

בשנת 1981 ניצל טוני הואר את ההזדמנות בטקס זכייתו בפרס טיורניג כדי למתוח ביקורת על שפת התכנות עדה שהיא מורכבת למדי ולכן לא אמינה. אך מאוחר יותר חזר בעצמו כשכתב הקדמה לספר לימוד עבור עדה.

 דעת קהל 
עדה משכה תשומת לב בקרב מתכנתים רבים בתחילת דרכה. תומכיה ואחרים טענו שעם הזמן היא תהפוך לשפה פופולרית גם בשימוש כללי למטרות אזרחיות. אישביה הכריז אז שבתוך עשור תהיינה רק שתי שפות שתשרודנה והן עדה ו־Lisp. לעומת זאת, בקובץ הז'ארגון של מונחי ההאקרים שהצטבר מהשנים 1975–1983 תוארה השפה באותם ימים בקרב האקרים כך:היא בדיוק מה שכל אחד היה יכול לצפות - שפה שאושרה בפקודה, עוצבה על ידי ועדה, קשה לשימוש, ובאופן כללי גרמה לבזבוז מיותר של הון עתק. [...] עדה לאבלייס בוודאי הייתה מחווירה מהשימוש שנעשה בשמה.

 עדה 1983 (1983–1994) 
החל משנת 1983 עדה נכנסה לשימוש צבאי בארצות הברית ובצבאות נאט"ו וחברות אזרחיות נאלצו לתכנת עם השפה כל רכיב חומרה או תוכנה שנועדו לשימוש צבאי בארצות הברית, אך הדרישה נזנחה עם השנים עקב מחסור במתכנתי עדה.

מהדרי עדה הראשונים התקשו ליישם את השפה המורכבת הגדולה, מה שהוביל לביצועים ירודים הן בהליך ההידור והן בזמן הריצה. מפתחי המהדרים השונים השקיעו מאמצים ומשאבים רבים כדי לעמוד בכל התנאים התובעניים של מערכת האימות העצומה והמסובכת שהציב בפניהם משרד ההגנה האמריקני כדי לוודא שהמהדרים אכן עומדים בתקני השפה ומוכנים לשימוש תעשייתי.

בשנת 1983 אושר היישום החוקי הראשון של עדה שעמד במבחן האימות וכל התקנים: NYU Ada/Ed Translator (כיום מכונה GNAT). היישום פותח באוניברסיטת ניו יורק. המהדר פותח בשפת התכנות SETL  שהייתה מבוססת על תורת הקבוצות במתמטיקה ופותחה גם היא באוניברסיטת ניו יורק.

בשנת 1991 משרד ההגנה האמריקני דרש לראשונה שכל תוכנה המיועדת לשימוש צבאי תהיה חייבת להיות מתוכנתת בעדה, עם זאת נתנו אישורים מיוחדים למקרים חריגים לעיתים קרובות. הדרישה נזנחה באופן הדרגתי ופסקה בשנת 1997 כשמשרד ההגנה הראה מגמה עולה באימוץ רכיבי מדף שלא היו מתוכנתים בעדה. במדינות נאט"ו הייתה דרישה דומה עבור מערכות פיקוד ובקרה. עדה הייתה השפה המועדפת למטרות הגנה במדינות כמו שוודיה, גרמניה וקנדה.

עד סוף שנות השמונים ובתחילת שנות התשעים מהדרי השפה כבר השתכללו, הביצועים שלהם השתפרו, ורוב הבעיות נעלמו. אך השפה עדיין התמודדה עם בעיות שמנעו או עיכבו את אימוצה וניצול מלוא כוחה, כמו צורת ניהול תהליכונים בשפה שרוב מתכנתי מערכות זמן אמת לא היו רגילים אליה משפות אחרות. השפה נחשבה לשפה טובה ומתוכננת היטב, אך העובדה שהיא נבחרה להיות השפה הכמעט בלעדית שבשימוש משרד ההגנה האמריקני, גרמה למפתחי מהדרים להעדיף למכור אותם במחיר יקר לגופים שפתחו תוכנה עבור משרד ההגנה האמריקני, וכך היא לא התקבלה אצל חברות קטנות בעלות מטרות אזרחיות ובאוניברסיטאות.

 שימושים 
עיקר השימוש בעדה נמצא בחומרה ותוכנה בציוד צבאי של מדינות נאט"ו. הודות לאמינותה הגבוהה ויעודה הצבאי, עדה הפכה להיות השפה המועדפת גם בשימוש אזרחי בתכנות מערכות זמן אמת, מערכות תומכות חיים  בענף הרפואה, מסחר אלקטרוני ובנקאות, מערכות תעופה וחלל שונות, לוויינים, בקרות לניווט משגרי לוויינים וטילים, תחבורת המונים לרבות רכבות תחתיות ומטוסי נוסעים.

 שימוש צבאי 
טקסט=F-22 ראפטור|ממוזער|החמקן האמריקני F-22 מתוכנת בעדה. הוא נחשב לחמקן המתקדם והיקר בעולם, ונמצא בשירות בלעדי בארצות הברית. מכירתו נאסרה אפילו לבעלות ברית קרובות של ארצות הברית.עדה ראתה שימוש צבאי נרחב ברכיבי חומרה ותוכנה בין היתר עבור חמקנים, מפציצים, מטוסי קרב, מסוקי קרב, כטב"מים, כלי שריון, צוללות, מערכות מכ"ם, ולוחמה אלקטרונית במדינות נאט"ו ובמיוחד בארצות הברית.

 שימוש אזרחי 
הודות ליכולתה של עדה לאכוף תנאי פיתוח החיוניים לבטיחות גורלית, השפה אומצה גם בפרויקטים מסחריים ללא מטרות צבאיות היכן שקריסת מערכות עלולה לעלות בחיי אדם או בנזקים כלכליים אדירים כגון בתעשיית התעופה האזרחית, מערכות לפיקוח טיסה, משגרים מסחריים כגון אריאן, לוויינים ומערכות חלל אחרות, תחבורת רכבות, ובנקאות. לדוגמה מערכת בקרת הטיסה של מטוס הנוסעים הידוע בואינג 777 פותחה בעדה. מערכות פיקוח הטיסה של קנדה ובריטניה פותחו אף הן בעדה. דוגמה נוספת לשימוש אזרחי בעדה שאינו בענף התעופה היא מערכות האיתות ברכבת המהירה TGV של צרפת, והרכבות התחתיות של לונדון, פריז, ניו יורק, והונג קונג.

 עיצוב 
התקן של עדה מגדיר, בנוסף לשפה עצמה, את ספריית השגרות בה חייב המהדר לתמוך. עדה היא בעלת טיפוסיות חזקה, וככזו, היא מציעה כלים רבים למתכנת כדי להגדיר טיפוסים. התמיכה בטיפוסי enum (טיפוסים שבהם מקבצים ערכים בצורה מסודרת, למשל צבעים) מקיפה מאוד, וכוללת מעבר בין טיפוסים, איטרציה, המרה למחרוזות והמרה ממחרוזות, תת-טיפוסים, טווחים ועוד.

עקרונות הנדסת תוכנה רבים נאכפים בעדה כדי לשמור על "הרגלים טובים". בין ההרגלים האלה ניתן למנות: משתנה לולאת For מוכר רק בתוך הלולאה, ולא ניתן לשנות אותו; במשפט Switch/Case חייבים למלא Case-ים עבור כל הערכים האפשריים; כשמבצעים השמה למבנה, חייבים למלא את כל השדות; שינוי ערכם של מצביעים אפשרי, אך הוא מורכב ולא נפוץ.

יש לעדה סביבת הרצה רחבה: טיפול בחריגות, מאפייני טיפוסים (גודל, מספר ספרות בערך מספרי וכדומה), אפשרות לתרגם ערכי enum למחרוזות, בדיקות טווח למשתנים לפי הטיפוסים שלהם, ועוד.

עדה תומכת בריבוי משימות, כולל אובייקט סנכרון שנקרא ”מפגש“ (בין Task-ים).

 מודולריות 
כמו תוכניות במודולה-2, שפה שנתנה השראה לעדה, תוכניות בעדה הן מודולריות, וכל יחידת קוד מקור בתוכנית עוברת הידור נפרד. בעדה קיימים ארבעה סוגי יחידות קוד בסיסיים: , , , ו.  הן שגרות שמכילות קוד אימפרטיבי עם פקודות לביצוע, או קוד פונקציונלי שמוביל לחישוב של ביטוי.  הן יחידות שמכילות הגדרות של עצמים ונתונים, כגון טיפוסים. כמו כן, חבילות יכולות להכיל גם תת-תוכניות.  הן יחידות שמגדירות אוסף תהליכים שניתן לבצע באופן בו זמני עם משימות אחרות. יחידות מוגנות הן יחידות להגדרת פעולות לשימוש מתואם בנתונים בין משימות, מכיוון שמשימות רצות באופן בו-זמני. באופן דומה לשפות כמו C++, כל יחידה בעדה היא מורכבת משני רבדים: , ו. רובד האפיון מכיל קוד הכרזתי בלבד על מה שיש ליחידה להציע לשאר התוכנית, ועל מה שצפוי מהמימוש של אותה יחידה. רובד זה חשוף ליחידות בתוכנה. לעומת זאת, רובד המימוש ממש את רובד האפיון, הוא פרטי ליחידה ואינו חשוף לשאר התוכנית. כמו כן, עדה מפצלת גם בכל יחידת קוד בין החלק ההצהרתי (הכרזות על משתנים וכדומה) והחלק הביצועי (פקודות, בקרת זרימה וכדומה). הפיצול בין ארבעת סוגי היחידות וכמו כן בין האפיון למימוש בכל יחידה מאפשר לצוותים ומתכנתים שונים לעבוד באופן נפרד ומקביל על חלקים שונים של התוכנית.

 תת-תוכניות (שגרות) 
בעדה קיימים שני סוגים של  (שגרות):  ו. ההבדל המרכזי בין תהליך ופונקציה הוא שפונקציה חייבת להחזיר ערך כלשהו.

 חבילות 
 בעדה הן יחידות שמכילות בהן מבנים שונים כגון משתנים, שגרות, וטיפוסים. כמו כן, חבילות מגדירות את החשיפה של כל רכיב בתוכן לשאר התוכנית.

 משימות 
בעדה ניתן להגדיר אוסף תהליכים כ שניתן לבצע באופן מקביל עם משימות אחרות. ניתן גם להגדיר כך שמשימה היא בת ביצוע יחידני בלבד, כלומר, שלא ניתן לבקש לבצע את אותה משימה באופן מקביל יותר מפעם אחת. לחלופין, ניתן גם להגדיר מספר מרבי של ביצועים בו זמניים עבור כל סוג של משימה. בעדה קיימות פקודות מסוימות שניתן לעשות בהן שימוש אך ורק בתוך משימות. לדוגמה, פקודת עיכוב או פקודת המתנה למשימה אחרת.

 הכרזות 
בעדה,  נמצאות בקטע נפרד והצהרתי בכל יחידת קוד עם הפקודות שעושות שימוש בהן. באותו קטע נפרד, ניתן להגדיר משתנים ועצמים חדשים ולתת להם שמות בתחום ההכרזה. תחום ההכרזה בעדה הוא לקסיקלי. עם זאת, ניתן להגדיר גם בתוך תחום הכרזה חדש שמקונן שוב קטע הצהרתי עם הכרזות חדשות ומיד אחריו קטע ביצועי שעושה שימוש באותן הכרזות. כמעט עבור כל סוגי ההכרזות לעצמים ומספרים ניתן להכריז על מספר משתנים מאותו סוג בבת אחת. תהליך האתחול שבו הכזרה הופכת לעובדה בזיכרון התוכנית בזמן ריצה נקראת בעדה . סוגי ההכרזות בעדה:

 הכרזת קבועים 
לא ניתן לשנות את ערכם של  לאחר האתחול שלהם. בשגרות, פרמטרים במצב פורמלי in, כמו כן פרמטרים סוגניים במצב כזה, נחשבים תמיד לקבועים. פרמטר של לולאה נחשב לקבועה בתוכה. בעדה, ניתן להקצות לקבועים גם ביטויים שאינם ניתנים לחישוב בזמן הידור. לדוגמה, חישוב של פונקציה מסוימת.

 פקודות 
בעדה,  מתבצעות בכל תת-תוכנית לפי סדר הופעתן, אלא אם כן נעשית קפיצה, יציאה או עצירה ידנית. סוגי פקודות בעדה:

  - פקודה שמקצה ערך חדש למשתנה כלשהו.
  - פקודת בקרת זרימה בו כל האפשרויות מותנות בתוצאה של אותו הערך.
  - פקודת בקרת זרימה על פי תנאי של ערך אמת או שקר.
  - פקודת בקרת זרימה לחזרה על רצף פקודות. לולאה עוצרת עם באמצעות פקודת יציאה.
  - בתחום הכרזה ניתן להכריז על משתנים מקומיים שאינם נגישים מחוץ לו.
  - פקודה זמינה רק למשימות. מעכבת את המשך ביצוע המשימה לפי זמן מוקצב מראש.
  - פקודה זמינה רק למשימות. מעכבת את המשך ביצוע המשימה עד שמשימה אחרת גם פוגשת את אותה פקודת המתנה. לאחר מכן שתי המשימות יכולות להמשיך.

 חריגות 
בעדה, ניתן להגדיר שורת תוכניות התאוששות לטיפול במצבי חריגה שונים בסוף כל קטע פקודות, וניתן להתריע על חריגה באופן ידני בפקודה.

 טיפוסיות 
עדה היא שפה עם טיפוסיות סטטית וחזקה. לפיכך, כל עצם בשפה מסווג לפי טיפוס כלשהו. טיפוסים בעדה מסווגים לשתי קטגוריות:  ו. טיפוסים אלמנטריים כוללים , , ו. לעומת זאת טיפוסים מורכבים כוללים בין היתר מערכים ורשומות.  מגדיר מראש קבוצת ערכים מספריים עם מזהים ששייכים לו. לדוגמה, טיפוס בוליאני (Boolean) וטיפוס תו (Character) הם טיפוסי נמנים בעדה. בעדה מוגדרים מראש טיפוסים מספריים יסודיים: טיפוס מספר שלם (Integer), טיפוס נקודה צפה (Float), וטיפוס אורך זמן (Duration). הטיפוסים מספר חיובי (Positive) ומספר טבעי (Natural) הם  של טיפוס המספר השלם (Integer) בעדה כשמאולץ עליהם טווח שונה. טיפוס אורך זמן, לעומת זאת, מוגדר כטיפוס נקודה קבועה עם דיוק של 0.000000001 בשנייה. בעדה ניתן להגדיר גם  על טיפוסים. לדוגמה, טיפוס מספרים טבעיים יהיה תת-טיפוס של מספרים שלמים עם  על  הערכים המותר שלו.  בעדה מתנהג באופן דומה למצביע בשפות אחרות.  הוא ייצוג של טיפוס אחר, ונועד כדי לחשוף רק חלקים מסוימים מהטיפוס המקורי. בעדה ניתן להגדיר טיפוסים סוגניים. בעדה ניתן לעשות שימוש גם בטיפוס נקודה קבועה, אך חובה להכריז על טיפוס כזה ולהגדיר את מידת הדיוק שלו בהתאם לשימוש הנדרש. לפיכך עדה לא מספקת טיפוס מוכן מראש לנקודה קבועה. בטיפוסי , ניתן להרכיז על , שהם מתנהגים באופן דומה ל ברשומה. באמצעותם ניתן להתנות או לאפיין את המרכיבים בתוך הרשומה.
+טיפוסי הנתונים הבסיסיים של עדהסיווגשםפעולותבתיםלמרות שטיפוסי נתונים מסוימים תופסים פחות מקום, בזיכרון הם מסודרים בבתים ולא בסיביות מטעמי מיטוב. כל בית יכול להכיל בו עד 8 סיביות. כלומר, ערך בוליאני שגודלו רק סיבית אחת, בכל זאת יתפוס בית שלם בזיכרון מטעמי מיטוב זכרונות מחשב בחומרה עכשווית.סיביותטווח ערכים מותר (GNAT)הטווחים נבדקו ונכונים למהדר GNAT נכון לשנת 2025. מהדרים אחרים עלולים להציע טווחים שונים.שלםInteger432חיוביPositive431טבעיNatural431נקודה צפהFloat432אורך זמןDuration8649,223,372,036 שניות (כ-292 שנים), בטווח חיובי ושליליבוליאניBoolean11True או FalseתוCharacter18ASCII מורחב (255 תווים)מחרוזתStringמשתנה: בית לכל תו2,147,483,647 תווים
 בקרת זרימה 
בעדה, פרמטר של לולאה הוא תמיד קבוע.

 ייצוגים 
בעדה ניתן גם להגדיר את ה של הטיפוסים כשהם עוברים הידור לשפת מכונה. לדוגמה, כמות הסיביות שטיפוס מסוים צפוי לתפוס בזיכרון, או תבנית זיכרון מוגדרת מראש עבור רשומות מטיפוס מסוים. ניתן אפילו להכניס קוד מכונה ייחודי לחומרה מסוימת.

 קלט ופלט 
הספרייה הסטנדרטית של עדה מספקת שגרות וטיפוסים מיוחדים עבור קלט ופלט.

 תכונות 
בעדה, מאפיינים שהמהדר מספק את המידע שלהם אודות עצמים שונים וטיפוסים בתוכנית נקראים . הגישה לתכונות היא באמצעות תו מירכאה בודד '. לדגמה, Integer'Last ישיב את הערך הגדול ביותר שניתן להכניס במשתנה מסוג Integer. חלק מהתכונות נחשבות לפונקיות, לדוגמה Integer'Image היא פונקציה שתקבל פרמטר מסוג Integer ותחזיר מחרוזת שהערך יוצג בו.

 תחביר 
מטבע תכליתה, התחביר של עדה הוא מפורש, מורכב ממילים באנגלית, ונמנע משימוש בסימנים או תחביר מרומז כדי למנוע טעויות אנוש.

 אסימוני השפה 
תווים חוקיים בעדה כוללים בהם את תווי ASCII הנראים, ובינם התווים האלפאנומריים (A–Z ו־0–9), שורת תווי סימנים, ומספר תווים בלתי נראים שהם נחשבים ל ותווי שבירת שורה.  הוא שורת תווים חוקיים שיוצרים יחד אחת משבע האפשריות ההבאות: , , ערך מספרי, ערך תו, ערך מחרוזת, הערה, או  (למהדר). להערות אין שום השפעה על התוכנית. תווי רווח נחשבים תמיד לתווים שמפרידים בין אסימונים, אלא אם כן הם מופיעים בתוך הערות או מחרוזות. לעומת זאת, תווי שבירת שורה נחשבים בכל מצב לתווים שמפרידים בין אסימונים. בעדה ניתן להוסיף אפסים מקדימים בערכים מספריים.
+אסימונים בעדהסיווגהגדרהדוגמהתוחםהופעה של כל אחד מהתווים הבאים:  וכמו כן התו לסימן קריאה !. או הופעה של כל אחד מרצפי זוגות התווים הבאים: מזההשםרצף של תווי אותיות אלפבית לטיניות, קו תחתון _, וסיפרות עשרוניות, כשהתו הראשון מוכרח להיות אות.X_1מילה שמורהifערךערך מספרימספר שלםרצף סיפרות עשרוניות וקו תחתון להפרדה בין הסיפרות. אפשרות למעריך בכתיב מדעי הנכתב עם האות E ומיד אחריו מספר המעריך ברצף ספרות עשרוניות.מספר ממשירצף סיפרות עשרוניות, קו תחתון להפרדה בין הסיפרות, ותו נקודה עשרונית (.). אפשרות למעריך בכתיב מדעי הנכתב עם האות E. בינו לבין מספר המעריך ברצף ספרות עשרוניות מופיע סימן חיובי (+) או שלילי (-).בסיס שונהמספר מ־1 עד 16 המגדיר את הבסיס, לאחר מכן התו # או נקודתיים :, לאחר מכן רצף של ספרות עשרוניות והתווים מ־A עד F (תלוי בבסיס), לאחר מכן שוב התו # או נקודתיים : (באופן עקבי עם ההופעה הראשונה), ואז מעריך אפשרי בכתיב מדעי עם האות E עם סימון בהתאם למספר שלם או מספר ממשי. גם מספר המעריך יופיע על אותו בסיס.ערך תואחד מ־95 תווי ה־ASCII הנראים מוקף בין שני תווי מירכה בודדת '.ערך מחרוזתרצף תווי ASCII נראים מוקפים בין שני תווי מירכאות ". כל הופעה של שני תווי מירכאות צמודים ("") בתוך המחרוזת ייחשבו לתוו מירכאות אחד שיהיה חלק מהמחרוזת עצמה. לא ניתן להכניס שבירת שורה לתוך אסימון של מחרוזת. תו שבירת שורה תמיד מפריד בין אסימונים. במקום זאת, צריך לחבר מחרוזות קצרות כל אחת באורך שורה באמצעות הפעולה שנועדה לכך (&).הערהכל רצף תווים שמתחיל בשני תווי קו מפריד -- עד לסוף אותה שורה (אך לא בתוך מחרוזת).הוראההמילה השמורה pragma ואחריה האסימון המזהה של הוראה כלשהי, ולאחר מכן שורת פרמטרים אפשריים לאותה הוראה מוקפים בין סוגריים עגולים (). פרמטרים מופרדים זה מזה באמצעות פסיק ,. הוראה יכולה להופיע רק לאחר נקודה ופסיק ; בסוף שורה. קיימות הגבלות נוספות למיקום ההוראות.

 מילים שמורות 
בעדה לא ניתן להשתמש במילים שמורות כשמות. בעדה 1983 הופיעו לראשונה 63 מילים שמורות:

 הכרזות 
 הכרזת טיפוסים 
בעדה הכרזת  חדשים נעשית באמצעות המילה השמורה type. באופן דומה, הכרזת  חדש נעשית באמצעות המילה השמורה subtype. במספרים שלמים, ניתן להגדיר טיפוס נגזר בקיצור באמצעות טווח בלבד, ללא שימוש במילה השמורה new.

 הכרזת טיפוס נמנים 
 מוגדר בעדה באמצעות רשימת מזהים חוקיים, או באמצעות רשימת ערכי תווים.type Color_Format is (RGB, HSV, HSL);

 הכרזת טיפוסי נקודה קבועה 
בעדה ניתן להכריז על טיפוס נקודה קבועה באמצעות המילה השמורה delta. בניגוד לנקודה צפה, טיפוסים אלה שומרים על דיוק קבוע לפי הערך הקטן ביותר שמוגדר באמצעות delta.type Fixed_Point_Radian is delta 0.00001 range 0.0 .. 2.0 * Ada.Numerics.Pi;

 הכרזת משתנים 
בעדה מכריזים על משתנים באמצעות שם המשתנה והטיפוסיות שלו.Red : Color;

 הגדרת טווח בטיפוסים מספריים 
בהכרזת תת-טיפוס, טיפוסים נגזרים, ובהכרזת משתנים עם ערכים מספריים, עדה מאפשרת להגדיר טווח באמצעות המילה השמורה range.R, G, B, A : Integer range 0 .. 255 := 0;
 אדגום עצמים 
לאחר הכרזה, ניתן  את העצם, איך אין חובה לעשות זאת אלא אם כן זהו קבוע. לדוגמה, אדגום של  ב נעשה בעדה באמצעות : דוגמה לאדגום של צבע מסוים:Red : Color := (R => 255, G => 0, B => 0, A => 255);קבוע לעצמים מוכרז באמצעות המילה השמורה constant לפני הטיפוס.Red : constant Color := (R => 255, G => 0, B => 0, A => 255);
 מספרים קבועים 
בעדה ניתן להכריז על מספרים קבועים חדשים באמצעות המילה השמורה constant ללא הטיפוסיות של המספר.Pi : constant := 3.14159;

 הכרזת מערכים וטיפוסי מערך 
הכרזת מערכים בעדה יכולה להיות בזמן הכרזת משתנה כמו בשפות תכנות רבות, או באמצעות הכרזת טיפוס מערך לשימוש חוזר. כמו כן, עדה מאפשרת להכריז על מערכים רב-ממדיים באותה צורה עם הפרדה של פסיק , בין הטווחים, ולהכריז על טווח פתוח באמצעות הערך <> בטווח. בטיפוסי מערכים עם טווח פתוח, ניתן להכריז על שימוש עם טווח סגור באדגום. בנוסף, ניתן ל טיפוסי מערך בתוך חבילות סוגניות. לדוגמה, במישורים, לטיפוס מערך כמו וקטור יהיו רק שני ערכים, אבל במרחבים, לאותו הטיפוס יהיו שלושה ערכים. דוגמה להכרזה על טיפוס מערך וקטור סוגני:type Vector is array (Natural range 1 .. Dimension) of Float;

 הכרזת רשומות 
הכרזת רשומות בעדה נעשית באמצעות המילה השמורה record. המרכיבים של הרשומה לא חייבים להיות מאותו טיפוס. וכל מרכיב יכול להגדיר לעצמו טווח שונה.type Date is record
    Day   : Integer range 1 .. 31;
    Month : Integer range 1 .. 12;
    Year  : Integer;
end record;כמו כן, הכרזת  נעשית לצד שם הטיפוס. יישום ההבחנה בהכרזת הרכיבים של הרשומה יכול להיעשות בכמה דרכים, ואף באמצעות . דוגמה לטיפוס רשומה עבור תאריכים שמתחשב בשני שימושים שונים לפי טיפוס נמנים: כדור הארץ ומאדים. חודשים וימים יוגדרו רק במקרה של כדור הארץ, בעוד שיממת מאדים (Sol) תוגדר רק במקרה של מאדים. המרכיב של השנה יהיה מוגדר בשני המקרים.type Date (Planet : Planets) is record
	Year : Integer;
	case Planet is
		when Earth =>
			Month : Integer range 1 .. 12;
			Day : Integer range 1 .. 31;
		when Mars =>
			Sol : Integer range 1 .. 669;
	end case;
end record;
 שגרות 
בשגרות, ניתן להכריז על פרמטרים לקריאה בלבד באמצעות in.

תקינה
התקן הרשמי והחוקי של עדה הוא תמיד התקן האחרון שיוצא לציבור.
+תקני עדהשנהתקןשם לא רשמיהערות1980MIL-STD 1815Adaהתקן הראשון שאושר על ידי משרד ההגנה של ארצות הברית1983ANSI/MIL-STD-1815A-1983Ada 1983תמיכה חלקית בתכנות מונחה עצמים, פולימורפיזם, יצירת אופרטורים ועוד1987ISO/IEC 8652:1987תקינת Ada 83 על ידי ISO1995ISO/IEC 8652:1995Ada 1995תמיכה ביכולות של הורשה ובמרבית הטכניקות של תכנות מונחה עצמים2001ISO/IEC 8652:1995/COR.1:2001תיקון לטעויות בתקן הקודם2007ISO/IEC 8652:1995/AMD 1:2007Ada 2005הגנה על משאבים בעת ריבוי משימות2012ISO/IEC 8652:2012Ada 2012תמיכה בתכנות לפי חוזה בהשראת שפת התכנות Eiffel2016ISO/IEC 8652:2012/COR 1:2016תיקון לטעויות בתקן הקודם2023ISO/IEC 8652:2023Ada 2022

לקריאה נוספת



קישורים חיצוניים


 Ada Lovelace: a Victorian woman who traded in poems for coding, Google Arts & Culture, 2019

הערות שוליים

קטגוריה:ערכים שבהם תבנית בריטניקה אינה מתאימה
קטגוריה:שפות תכנות
קטגוריה:שפות תכנות מונחות עצמים